Tudu
Tudu on alevik Lääne-Viru maakonnas Vinni vallas, Tudu osavalla keskus. Alevikku läbivad Rakvere–Rannapungerja maantee ja Lüganuse–Oandu–Tudu tee. Pajusti alevikus paiknevasse Vinni valla keskusse on Tudust 43 km. 2000. aasta rahvaloenduse andmetel elas Tudus 450 inimest. 2011. aasta rahvaloenduse andmetel oli Tudus 302 elanikku. Neist 291 (96,4%) olid eestlased. Tudus asuvad Tudu põhikool ja EELK Tudu kirik ja rahvamaja. Aleviku järgi on nime saanud Rakvere lademe Tudu kihistik.